**Diana Jean Krall** (født 16. november 1964 i Nanaimo i Britisk Columbia) er en canadisk jazzpianist, -sanger (kontraalt) og låtskriver.

Biografi
--------

Hun ble født i en musikalsk familie. Krall begynte å lære å spille piano i en alder av fire. Hennes familie flyttet til Vancouver. På high school startet hun å spille i en liten jazzgruppe. Da Krall var femten år begynte hun å spille regelmessig i flere restauranter i Nanaimo. 

I Nanaimo vakte hennes spilling oppmerksomhet hos den berømte bassisten Ray Brown (eksmannen til avdøde Ella Fitzgerald og i lang tid medlem av Oscar Petersons trio) og den Grammy-vinnende komponisten og trommeslageren Jeff Hamilton. Etter å ha hørt Krall spille overtalte Brown og Hamilton henne til å flytte til Los Angeles, og studere med pianisten Jimmy Rowles. Dette brakte henne også i kontakt med innflytelsesrike lærere og produsenter. 

Det tok allikevel en tid før hun fikk sitt gjennombrudd, og hun jobbet en stund som pianoentertainer i Europa. I Norge er Krall kjent for at hun i 1988 arbeidet noen uker som pianist i hotellbaren i hotell Sheraton i Sandvika.

I 1990 flyttet Krall til New York.

Faren Jim Kralls store platesamling hjalp den unge Diana Krall til å bli kjent med jazzlegendene. Hun mistet sin mor Adella i benmargskreft i 2002 og i løpet av måneder mistet hun også sine mentorer Ray Brown samt Rosemary Clooney. Dianas eneste søster, Michelle, et tidligere medlem av RCMP, støtter aktivt sin eldre søsters karriere.

Krall og den britiske musikeren Elvis Costello giftet seg 6. desember 2002 på Elton Johns eiendom utenfor London. Deres to barn sammen, tvillingsønnene, Dexter Henry Lorcan og Frank Harlan James, ble født 6. desember 2006 i New York.

Profesjonell karriere
---------------------

I 1993 utga Krall sitt første album *Stepping Out*, som hun spilte inn sammen med John Clayton og Jeff Hamilton. Den vakte oppmerksomhet hos produsenten Tommy LiPuma, som produserte hennes andre album *Only Trust Your Heart* (1995).

Hennes tredje album, *All for You: A Dedication to the Nat King Cole Trio* (1996) ble Grammy-nominert og lå på Billboards jazzlister i sytti uker. Albumet *Love Scenes* (1997) ble raskt en slagerplate med trioen til Diana Krall, Russell Malone (gitar) samt Christian McBride (bass).

I august 2000 deltok hun på en turné til tyve byer sammen med sangeren Tony Bennett.

Orkesterarrangementene til Johnny Mandel bidro med bakgrunnen til *When I Look in Your Eyes* (1999). Flere Grammy-nominasjoner fulgte. *The Look of Love* med orkesterarrangementer av Claus Ogerman solgte til platina og nådde topp ti på Billboard 200. *The Look of Love* nådde også førsteplass på de canadiske albumlistene og solgte fire ganger platina i det landet. Tittelsporet fra dette albumet, en coverversjon av en standardmelodi fra filmen Casino Royale, popularisert av Dusty Springfield og Sergio Mendes på slutten av 1960-tallet, nådde en 22.-plass på «the adult contemporary chart».

I september 2001 startet Krall på en verdensturné. Hennes konsert på Paris Olympia ble innspilt og utgitt som hennes første livealbum. *Diana Krall - Live in Paris* toppet Billboards jazzlister, nådde topp 20 på Billboard 200 og ga Krall hennes andre Grammy (beste vokaljazzplate) og en Juno Award. Albumet inkluderer coverversjoner av Billy Joels «Just the Way You Are» og Joni Mitchells «A Case of You».

Etter at hun giftet seg med Elvis Costello, arbeidet hun som tekstforfatter og begynte å komponere sine egne låter, noe som resulterte i albumet *The Girl in the Other Room*. Albumet nådde raskt topp 5 i Storbritannia og nådde australske topp 40 albumlister. «Temptation», en coverversjon av Tom Waits' sang fra hans album *Frank's Wild Years* i 1987, nådde nummer én på World Jazz charts (basert på Storbritannia, Tyskland, Frankrike, Japan og Kina). 

Krall medvirker dessuten sammen med Ray Charles på hans album *Genius Loves company* i 2007 på sangen «You Don't Love Me». 

I slutten av mai 2007 medvirket Krall i en reklamekampanje for Lexus. Hun sang også «Dream a Little Dream of Me» til pianoakkompagnement av den legendariske pianisten Hank Jones.

Utmerkelser
-----------

I 2000 ble Krall tildelt Order of British Columbia. I 2003 ble hun gitt en æres-Ph.d (Fine Arts) fra University of Victoria. I 2004 ble Krall medlem av Canadas Hall of Fame. I 2005 ble hun gjort til Officer of the Order of Canada.

Krall er æresstyremedlem i Multiple Myelom Research Foundation. Adella Krall, Diana Kralls mor, fikk diagnosen myelom i 1996 og døde i mai 2002 i en alder av seksti år.

Diskografi
----------

* 2020: *This Dream of You*
* 2018: *Love Is Here to Stay*
* 2017: *Turn Up the Quiet*
* 2015: *Wallflower*
* 2012: *Glad Rag Doll* - (Verve Records)
* 2009: *Quiet Nights* - (Verve Records)
* 2007: *The Very Best of Diana Krall* (Verve Records)
* 2006: *From This Moment on* (Verve Records)
* 2005: *Christmas Songs* med the Clayton/Hamilton Jazz Orchestra (Verve Records)
* 2004: *The Girl in the Other Room* (Verve Records)
* 2002: *Live in Paris* (Verve Records)
* 2001: *The Look of Love* (Verve Records)
* 1999: *When I Look in Your Eyes* (Verve Records)
* 1998: *Have Yourself a Merry Little Christmas* (EP) (Impulse! Records)
* 1997: *Love Scenes* (Impulse! Records)
* 1996: *All for You: A Dedication to the Nat King Cole Trio* (Impulse! Records)
* 1995: *Only Trust Your Heart* (GRP Records)
* 1993: *Stepping Out* (Justin Time Records)
* 1989 (2002): *Heartdrops* med Vince Benedetti (TCB, uautorisert)

DVD-utgivelser
--------------

* 2007: *The Best of Diana Krall* (Verve Records)
* 2004: *Live at the Montreal Jazz Festival* (Verve Records)
* 2002: *Live in Paris* (Eagle Records, Pioneer DVD)

Film
----

* 2004: *DeLovely* Musikkutøver «Just One of These Things»

Referanser
----------

1. ↑   Encyclopædia Britannica Online, Encyclopædia Britannica Online-ID biography/Diana-Krall, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 26. april 2014[Hentet fra Wikidata]
3. ↑   Munzinger Personen, Munzinger IBA 00000024867, besøkt 9. oktober 2017[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id krall-diana, besøkt 9. oktober 2017[Hentet fra Wikidata]
5. ↑   *Montreux Jazz Festival Database*, Wikidata Q99181182
6. 1 2   *Montreux Jazz Festival Database*, Montreux Jazz Festival konsert ID 1170, Wikidata Q99181182
7. ↑   *Montreux Jazz Festival Database*, Montreux Jazz Festival konsert ID 3206, Wikidata Q99181182
8. ↑  nrk.no: Coole musikere av ulike generasjoner
9. ↑  imdb.com: Biography for Diana Krall

Eksterne lenker
---------------

* (en) Offisielt nettsted Rediger på Wikidata

* (en) Diana Krall – kategori av bilder, video eller lyd på Commons Rediger på Wikidata

* (en) Diana Krall – galleri av bilder, video eller lyd på Commons Rediger på Wikidata
* (en) Diana Krall på Internet Movie Database Rediger på Wikidata

* (no) Diana Krall hos Filmfront Rediger på Wikidata

* (sv) Diana Krall i Svensk Filmdatabas Rediger på Wikidata

* (fr) Diana Krall på Allociné Rediger på Wikidata

* (en) Diana Krall på AllMovie Rediger på Wikidata

* (en) Diana Krall hos The Movie Database Rediger på Wikidata
* (en) Diana Krall på Apple Music Rediger på Wikidata

* (en) Diana Krall på Discogs Rediger på Wikidata

* (en) Diana Krall på MusicBrainz Rediger på Wikidata

* (en) Diana Krall på Spotify Rediger på Wikidata

* (en) Diana Krall på Songkick Rediger på Wikidata

* (en) Diana Krall på Last.fm Rediger på Wikidata

* (en) Diana Krall på Genius — sangtekster Rediger på Wikidata

* (en) Diana Krall på AllMusic Rediger på Wikidata
* Diana Krall på Twitter Rediger på Wikidata

* Diana Krall på Facebook Rediger på Wikidata

* Diana Krall på Instagram Rediger på Wikidata

* Diana Krall på Myspace Rediger på Wikidata

  


| * v
* d
* r
Diana Krall |
| --- |
| Album | 

|  |  |
| --- | --- |
| Studioalbum | *Stepping Out* **·** *Only Trust Your Heart* **·** *All for You: A Dedication to the Nat King Cole Trio* **·** *Love Scenes* **·** *When I Look in Your Eyes* **·** *The Look of Love* **·** *The Girl in the Other Room* **·** *Christmas Songs* **·** *From This Moment On* **·** *Quiet Nights* **·** *Turn Up the Quiet* **·** *Love Is Here to Stay* **·** *This Dream of You* |
| Live-/samlealbum | *Live in Paris* **·** *The Very Best of Diana Krall* |

 |
| Diverse | Elvis Costello **·** Ray Brown **·** Oscar Peterson **·** Claus Ogerman |

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** Canadian Encyclopedia **·** Prabook **·** Brockhaus Enzyklopädie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** BBC Things **·** Munzinger (iba) **·** MusicBrainz **·** Discogs **·** AllMusic
 |